Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
19 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ยังคงผันผวนหนัก โดยไหลลง ทำจุดต่ำสุดที่ระดับดัชนี 1,652 จุด ก่อนปิดครึ่งวันเช้าที่ระดับดัชนี 1,657.27 จุด ปรับลงกว่า 22 จุด ด้วยมูลค่าซื้อขายราว 3.6 หมื่นล้านบาท ทั้งนี้ทุกกลุ่มอุตสาหกรรมต่างปรับตัวลงตามตลาด โดยมีกลุ่มพลังงาน (ENERG) กลุ่มสื่อสาร (ICT) และ กลุ่มธนาคาร (BANK) ที่เป็นกลุ่มหลักพาตลาดลงแรงเช้านี้
มุมมองตลาดช่วงบ่าย: จากกราฟรายวัน แนวโน้มดัชนีเป็นขาลงอย่างชัดเจน ไม่ว่าจะเป็น 1) ADX ปรับเพิ่มขึ้นกว่าระดับ &gt; 27% สะท้อนแนวโน้มขาลงแข็งแกร่ง 2) RSI ที่ปรับลดลงต่อ ชี้ลง Oversold Zone ฉะนั้นมุมมองตลาดบ่ายนี้ยังมองผันผวนสูง การรีบาวด์อาจเกิดขึ้นได้เนื่องจากดัชนีลงทดสอบแนวรับแล้วสามารถยืนได้เช้านี้ แต่ภาพเรายังมองเป็นเพียงการดีดตัวเพื่อลงตัว จับตาแนวรับเดิม 1,653 จุด หากปิดหลุด มองแนวรับลึกถัดไปที่บริเวณ 1,600 จุด
กลยุทธ์ในช่วงบ่าย: ทั้งนักเก็งกำไรระยะสั้น และนักลงทุนเน้นถือเงินสดต่อ รอจังหวะการฟื้นตัว
Point of View
ดีดตัวจากกรอบล่าง Sideway!
เลือก SMPCหลังยืนบวก Outperform ตลาด ประกอบกับราคาเริ่มยืนบริเวณกรอบล่าง Sideway ทางเทคนิค กราฟรายวัน เครื่องมือ Modified Stochastic พลิกกลับให้สัญญาณซื้อ (%K&gt;%D) สอดคล้องกับสัญญาณการกลับตัวช่วงสั้น Bullish Divergence จาก MACD คาดหวัง SMPC รีบาวด์ทดสอบแนวต้านกรอบบน Sideway ที่ 14.70 บาท